Ukrainada yuk mashinasi 40 metrlik balandlikdan daryoga quladi

Ukrainaning Ivano-Frankovsk viloyati Krasnik qishlog‘idagi 40 metrlik balandlikdan yuk mashinasi Chyorniy Cheremosh daryosiga quladi. Bu haqda “TASS” xabar berdi.

Oqibatda 3 kishi halok bo‘lgan, 19 kishi qutqarilgan. Yana bir kishining taqdiri esa noaniqligicha qolmoqda.
Dastlabki ma’lumotlarga ko‘ra, mashinada 23 kishi bo‘lgan. Hozirda qidiruv-qutqaruv harakatlari davom ettirilayotgan bo‘lib, unga Ukraina Favqulodda vaziyatlar vazirligining shaxsiy tarkibidagi 45 kishi va 9 ta texnikasi jalb etilgan.